《建昌道中阻雪越日雪霁晓行》
清代·金武祥

一夜篷窗寒澈骨，晓看千山万山雪。榜人解缆寒江边，雪深没髁肌肤裂。

篙滑淩寒竞打冰，冲撞渐听流澌活。千层细碎分琼瑶，一路琤琮奏琴瑟。

船头啸傲誇奇观，只觉诗情更清绝。茫茫四顾真无涯，到此始知天地阔。

林缺俄惊一点红，东方杲杲耀初日。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。